שיחה:ארנסט וייל

message: אנא תקנו אותי אם אני טועה, אבל איני סבור שיש מקום באנציקלופדיה לערך העוסק ברב זה. מעבר לזה שהערך לא כתוב בצורה המתבקשת, לא התרשמתי מהכתוב בו שתרומתו של הרב וייל שונה מהחותם שהותירו רבני ערים אחרים מחוץ לישראל או בתוכה. Ldorfman • שיחה 02:52, 22 באפריל 2014 (IDT)
replies: text: הרחבתי מעט ונראה לי שכעת החשיבות ברורה - היה גם בעל השכלה אקדמית גבוהה ודוקטורט מאוניברסיטת שטרסבורג, ייסד והוציא לאור עיתון יהודי, ייסד ישיבה גבוהה חשובה, רב ראשי של קונסיסטורה, תרגם את פרקי אבות לצרפתית ופרסם מספר ספרים ומאמרים אחרים בתחום היהדות, הקים אגודה ציבורית שגדלה למאות חברים, אביר לגיון הכבוד וכו'. הקיצור שלו לשולחן ערוך כנראה היה ספר סטנדרטי בקרב יהדות צרפת כי הוא יצא לאור במספר מהדורות חדשות גם לאחר מותו. פורסם ספר ביוגרפיה עליו בגרמנית וצרפתית ובאתר של קהילת אלזס קורותיו מתוארים בהרחבה רבה. הערך דורש אולי עוד שכתוב אך זה בנפרד מהחשיבות. Ben tetuan - שיחה 05:26, 22 באפריל 2014 (IDT)
replies: text: :הוספתי פרטים ועריכה לערך. אני מקווה שעכשיו ברורה חשיבותו בין רבני צרפת ואירופה בכלל של אותם הימים. ספרו ההלכתי משמש עד היום אלפי משפחות דוברי צרפתית. Ptichat - שיחה 01:13, 23 באפריל 2014 (IDT)
replies: text: ::גם אני סבור שיש לערך חשיבות. --Yoavd - שיחה 09:22, 23 באפריל 2014 (IDT)
replies: text: :::הערך מציג דמות שבהחלט זכאית לערך וש"חשיבותה האנציקלופדית מובהרת בה": היה רב של מחוז, פועלו מרובה ומרשים, והוא קיבל עליו את "אות אביר לגיון הכבוד" (מה שללא ספק מעיד על כך שמישהו חשב שהוא חשוב), כתב ספרים ונראה באופן כללי מחשובי רבני צרפת בתקופתו. יש חשיבות. ‏ישרון • שיחה 09:30, 23 באפריל 2014 (IDT)
replies: text: ::::לדעתי חשוב ואוסיף ואומר לרף החשיבות לרבנים משמעותיים הוא משום מה נוקשה משאר ירקות. לדוגמא אנשים רבים שכתב עליהם צחי לרנר נכנסו בקלות על אף שאינם אישים בעלי השפעה ממשית. חלקם אף שרדו הצבעות מחיקה.בברכה, Tshuva - שיחה 18:42, 23 באפריל 2014 (IDT)
replies: text: :::::הערך חשוב. מדובר באחד הרבנים המשפיעים בצרפת בתקופתו. Berger - שיחה 20:09, 24 באפריל 2014 (IDT)

text: לאור התגובות כאן, נראה לי שאפשר לסכם שחשיבותו האנציקלופדית של הערך הוכחה וניתן למחוק את ההערה בנושא, לא? Ptichat - שיחה 19:49, 24 באפריל 2014 (IDT)
replies: text: :מה אומר משתמש:Lostam? ‏ישרון • שיחה 20:03, 24 באפריל 2014 (IDT)
replies: text: ::מי שהניח את תבנית החשיבות הוא Ldorfman אז כעיקרון לו שמורה הזכות להסיר את התבנית לפני תום השבוע. הוא הניח את התבנית כאשר הערך היה דל והחשיבות באמת לא הייתה ברורה ממנו כך שאפשר לקוות שעכשיו לאחר כל ההרחבות הוא יתרצה ויסיר את התבנית לפני הזמן. בכל מקרה החשיבות כעת ברורה ולאור התמיכה הגורפת בדף השיחה אין ממש סיכוי שהערך יימחק. Ben tetuan - שיחה 20:15, 24 באפריל 2014 (IDT)
replies: text: :::אגב, Tshuva - ויקיפדיה דווקא מוצפת בערכים מיותרים על רבנים זוטרים בני זמננו ורף החשיבות לגביהם נוגע ברצפה. מה שחסר כאן זה עוד ערכים על רבנים בני זמנו של ארנסט וייל וקודמים לו. חסר לא בגלל רף חשיבות כל שהוא, אלא בעיקר בגלל סדר עדיפויות לקוי מצד רוב מי שתורמים לוויקיפדיה ערכי רבנים. Ben tetuan - שיחה 20:15, 24 באפריל 2014 (IDT)

text: אני מסכים עם Ben tetuan. אכן, כשהנחתי את התבנית, לא ניתן היה להבין את היקף פעילותו של הרב ואת תרומתו ליהדות צרפת. ביום וחצי האחרונים נעדרתי מוויקיפדיה והנה כעת, משנכנסתי, מצאתי ערך שונה לגמרי מזה שהיה כאשר הונחה התבנית. החשיבות הובהרה ולפיכך, אני מסיר אותה ומודה לששת הכותבים והמשפרים של הערך. Ldorfman • שיחה 00:44, 25 באפריל 2014 (IDT)
thread_title:  חשיבות אנציקלופדית